b'\n_START_ARTICLE_\nRocky Balboa\n_START_SECTION_\nBiografia\n_START_PARAGRAPH_\nRobert "Rocky" Balboa va n\xc3\xa9ixer el 6 de juliol de l\'any 1945. \xc3\x89s un cat\xc3\xb2lic rom\xc3\xa0, el que es pot apreciar en les primeres pel\xc2\xb7l\xc3\xadcules quan li demana al seu sacerdot que li fa\xc3\xa7a una benedicci\xc3\xb3 abans de cada combat. T\xc3\xa9 una forta personalitat i un gran afany de superaci\xc3\xb3, que aix\xc3\xad demostra en les seves pel\xc2\xb7l\xc3\xadcules. \xc3\x89s molt noble i amable amb la seva fam\xc3\xadlia i amics, i fins i tot amb els seus rivals al ring, arribant a forjar una gran amistat amb Apollo Creed (Rocky III, Rocky IV) o Spider Rico, en l\'\xc3\xbaltima pel\xc2\xb7l\xc3\xadcula de la saga, Rocky Balboa._NEWLINE_Va comen\xc3\xa7ar a boxejar als quinze anys d\'edat a causa del fet que el seu pare li va dir que "no tenia cervell", pel que era millor que aprofit\xc3\xa9s el seu cos. Als vint-i-vuit anys Rocky vivia a Filad\xc3\xa8lfia, Pennsilv\xc3\xa0nia, on entrenava per ser boxejador i es guanyava la vida treballant per a un delinq\xc3\xbcent local, Tony Gazzo. El seu millor amic era Paulie Pennino, un tipus bastant pessimista i amb mal car\xc3\xa0cter, encara que en el fons sent una gran estima per Rocky._NEWLINE_Al novembre de 1975 se li va oferir a Rocky l\'oportunitat de lluitar pel t\xc3\xadtol de "Campi\xc3\xb3 del M\xc3\xb3n dels Pesos Pesants" contra el campi\xc3\xb3 regnant, Apollo Creed, despr\xc3\xa9s que el boxador que estava programat per lluitar contra aquest es trenqu\xc3\xa9s la m\xc3\xa0. La baralla estava programada per l\'1 de gener de 1976. Apollo es va prendre el combat com una broma i una novetat, mentre que ning\xc3\xba confiava en la vict\xc3\xb2ria de Rocky. Els experts predeien que Rocky tenia "una possibilitat entre un mili\xc3\xb3" de guanyar el cintur\xc3\xb3 i una possibilitat entre cinquanta de durar m\xc3\xa9s de tres assalts amb Creed. Encara que finalment Rocky va perdre la baralla per decisi\xc3\xb3 del jurat, no li va importar massa, ja que tot el que volia era provar-se a ell mateix. _NEWLINE_Despr\xc3\xa9s del combat i d\'haver passat poc temps hospitalitzat, Rocky contrau matrimoni amb la germana de Paulie, Adrian, que queda embarassada poc despr\xc3\xa9s. Rocky tracta de retirar-se de la boxa i realitzar anuncis de televisi\xc3\xb3, per\xc3\xb2 la seva falta d\'habilitat per a aix\xc3\xb2 l\'hi impedeix i acaba treballant a la carnisseria de Paulie tot i que va ser acomiadat no gaire despr\xc3\xa9s. Adrian va donar a llum a Robert "Rocky" Balboa Jr., per\xc3\xb2 va sofrir un coma a causa de complicacions al part. Rocky accepta boxejar novament contra Creed en un combat que tindria lloc al novembre de 1976, tot i el risc a quedar permanentment cec a causa de ferides de l\'\xc3\xbaltim combat. Motivat pel naixement del seu fill i per la recuperaci\xc3\xb3 d\'Adrian, Rocky guanya la baralla a l\'\xc3\xbaltim segon, assolint superar el compte a 10 mentre ell i Apollo estaven a terra a l\'assalt 15. Rocky guanya el combat per KO, convertint-se aix\xc3\xad en el nou "Campi\xc3\xb3 Mundial dels Pesos Pesants"._NEWLINE_Rere la sorprenent vict\xc3\xb2ria de Rocky en el combat de revenja, Rocky defensa fins a deu vegades el t\xc3\xadtol mundial, per\xc3\xb2 encara que ell no ho sap, Mickey, el seu m\xc3\xa0nager, ha evitat que es baralli amb rivals molt durs. Quan Rocky anuncia la seua retirada, Clubber Lang, un ambici\xc3\xb3s boxejador, apareix i el desafia, per la qual cosa Rocky es veu obligat a lluitar. El combat \xc3\xa9s un passeig per a Clubber lang qui guanya per KO en dos assalts i es proclama campi\xc3\xb3 del m\xc3\xb3n. Instants despr\xc3\xa9s, Mickey mor per un problema card\xc3\xadac. Rere aquesta humiliant derrota i contra tota previsi\xc3\xb3, Rocky decideix de tornar a lluitar i Apollo Creed, el seu antic rival, li ajuda a entrenar-se. Rocky canvia completament el seu estil de boxa i aix\xc3\xad aconsegueix v\xc3\xa8ncer per KO en tres assalts recuperant el t\xc3\xadtol mundial._NEWLINE_No hi ha not\xc3\xadcies que Rocky torne a defensar el t\xc3\xadtol mundial per un temps, per\xc3\xb2 encara \xc3\xa9s reconegut com a campi\xc3\xb3 quan Apollo mor en un combat d\'exhibici\xc3\xb3 contra el campi\xc3\xb3 mundial amateur, el sovi\xc3\xa8tic Ivan Drago. Rocky, disposat a venjar la mort del seu amic, accepta un comat a quinze assalts contra Drago. El combat se celebra a Moscou enmig de les tensions pr\xc3\xb2pies de la Guerra Freda, per\xc3\xb2 una vegada m\xc3\xa9s el coratge de Rocky li fa imposar-se a la superioritat f\xc3\xadsica del seu rival i guanya per KO en el quinz\xc3\xa8 assalt, guanyant-se tamb\xc3\xa9 la simpatia d\'un p\xc3\xbablic que li havia sigut hostil en un principi. Al seu retorn a Am\xc3\xa8rica, Rocky \xc3\xa9s rebut com a un heroi._NEWLINE_Per\xc3\xb2 la seua vict\xc3\xb2ria en Moscou es veu eclipsada per problemes econ\xc3\xb2mics que Rocky troba al seu retorn, ja que aprofitant un poder que Paulie, el cunyat de Rocky, havia donat a un dels seus assessors financers, gran part de la fortuna de Rocky s\'havia perdut. A m\xc3\xa9s, els metges el declaran no apte per a lluitar per una lesi\xc3\xb3 cerebral causada en el combat contra Drago, de manera que ha de tornar al seu antic barri sense m\xc3\xa9s possessions que l\'antiga casa de la seva dona i el gimn\xc3\xa0s que Mickey li va deixar en her\xc3\xa8ncia. La resta dels seus b\xc3\xa9ns personals s\xc3\xb3n embargats. Rocky tracta de posar en marxa el gimn\xc3\xa0s mentre un desaprensiu m\xc3\xa0nager, George Washington Duke, tracta que torne a lluitar oferint-li una molt bona oferta._NEWLINE_Posteriorment, Rocky coneix un jove boxejador que es diu Tommy Gunn i decideix ajudar-li. En aquest temps, Rocky viu els moments m\xc3\xa9s tr\xc3\xa0gics de la seua vida amb problemes econ\xc3\xb2mics i amb una gran distanciament entre el seu fill i ell, ja que Rocky passa m\xc3\xa9s temps amb Tommy que amb ell. En aquesta situaci\xc3\xb3, George Washingtong Duke li ofereix a Tommy que s\'uneixi a ell per a lluitar pel t\xc3\xadtol mundial pr\xc3\xb2ximament, el que provoca una ruptura entre Rocky i Tommy. Tomy "The Machine" Gunn es proclama campi\xc3\xb3 mundial de boxa. Per\xc3\xb2, \xc3\xa9s increpat pels periodistes, que no el consideren un bon campi\xc3\xb3. Tommy, en comptes de celebrar el seu t\xc3\xadtol, va al barri de Rocky per a desafiar-lo. Tanmateix, Rocky no vol lluitar amb ell per\xc3\xb2 finalment hi accedeix quan Tommy colpeja Paulie. Per\xc3\xb2 la baralla \xc3\xa9s immediata, en el carrer. Malgrat les lesions que li causen traumes i dolors durant la baralla, Rocky guanya amb un cert avantatge, i aix\xc3\xad acaba la carrera del seu antic alumne._NEWLINE_Anys despr\xc3\xa9s, Adrian mor de c\xc3\xa0ncer i Rocky viu amb malenconia la seua p\xc3\xa8rdua. A poc a poc tira endavant i munta un restaurant de menjar itali\xc3\xa0 per\xc3\xb2 no hi ha molta informaci\xc3\xb3 d\'aquestos anys. Ja en l\'\xc3\xbaltima pel\xc2\xb7l\xc3\xadcula de la saga, Rocky t\xc3\xa9 seixanta-dos anys i acudeix fidelment a visitar la tomba de la seva estimada Adrian en cada aniversari de la seva mort. Tamb\xc3\xa9 intenta no distanciar-se del seu fill, qui sembla no poder lliurar-se de l\'ombra del seu pare. Rocky es troba melanc\xc3\xb2lic, es passeja pel seu antic barri i visita l\'antic bar on es trobava molts anys abans amb el seu cunyat Paulie. All\xc3\xa0 troba a Marie, una dona que quan era petita va rebre bons consells de Rocky. Ara Marie \xc3\xa9s una mare abandonada pel seu marit i Rocky tracta d\'ajudar-la i de fer amistat amb el seu fill. _NEWLINE_Un dia Rocky decideix que vol tornar a lluitar, encara que de manera amateur, per a sentir-se viu. Malgrat que la comissi\xc3\xb3 hi mostra resist\xc3\xa8ncia Rocky aconsegueix la llic\xc3\xa8ncia. Aleshores els assessors de l\'actual campi\xc3\xb3 mundial de boxa, Mason Dixon, creuen que fer una lluita d\'exhibici\xc3\xb3 amb Rocky pot ser una bona publicitat, ja que el campi\xc3\xb3 no passa pels seus millors moments de popularitat. Rere un fort entrenament Rocky es presenta per a lluitar amb Mason Dixon. El combat \xc3\xa9s una dura baralla i, contra tots els pron\xc3\xb2stics, Rocky acaba el combat en peu demostrant el que \xc3\xa9s capa\xc3\xa7 de fer un home si t\xc3\xa9 voluntat per a fer-ho. Els jutges donen com a vencedor a Dixon amb decisi\xc3\xb3 dividida, per\xc3\xb2 no t\xc3\xa9 import\xc3\xa0ncia, ja que Rocky n\'\xc3\xa9s el vencedor moral.'